П Р О Т О К О Л   № 13
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 25.06.2019 г.

Днес, 25.06.2019 г. /вторник/ от 12.00 часа се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова

ЧЛЕНОВЕ:  Калина Чапкънова 
    Евгени Диков 
						   
На заседанието присъстват: експертният сътрудник на комисията Светла Кирилова – старши експерт ЧРАОСВ, отдел ЧРВССАОСВ и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Изменение на решение на КСА-ПК по протокол № 12/18.06.2019 г., т. 1, взето въз основа на предложение на главния прокурор относно организация на транспортното обслужване на магистрати и съдебни служители в Прокуратурата на Република България. /вх. № ВСС-6937/05.06.2019 г./
Изменението на решението е във връзка с изрично искане за осигуряване на щатни бройки и запазването им в Администрацията на главния прокурор, сектор „Техническо обслужване“ за бъдещо разпределение, в случаи на необходимост от други прокуратури.

С цел осигуряване на ефективно използване на служебните моторни превозни средства на Прокуратурата на Република България и създаване на оптимална организация на транспортното обслужване на магистрати и съдебни служители в ПРБ, със заповед № РД-04-122/05.04.,2019 г. на главния прокурор  бяха преразпределени моторни превозни средства /МПС/. За управлението на преразпределените МПС е необходимо осигуряването на щатни бройки за длъжността „шофьор-призовкар“ в определени прокуратури. 
Осигуряването на необходимите щатни бройки е възможно чрез съкращаване на щатни бройки в прокуратурите, от които е преразпределено МПС, и съответно разкриване на щатни бройки в прокуратурите, на които е предоставено МПС.
Поради изключително затруднената деловодна дейност, недостатъчен брой служители в специализираната администрация на РП-Хасково, има обоснована необходимост от осигуряване на 1 щ.бр. „съдебен деловодител“,която е възможно да се осигури чрез съкращаване на 1 щ.бр. от общо 4 щ.бр. за длъжност „шофьор-призовкар“ в ОП-Хасково при наличие на три МПС.

Комисия „Съдебна администрация” предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. СЪКРАЩАВА, на основание чл. 30, ал. 5, т. 8 от ЗСВ, 1 /една/ заета щ.бр. за длъжност „шофьор-призовкар“ в Окръжна прокуратура – Хасково.
МОТИВИ: Със заповед на главния прокурор за преразпределение на служебните МПС, един служебен автомобил на ОП-Хасково е предоставен за ползване на ОП-Шумен. С оглед високото съотношение между броя на съдебните служители спрямо броя на магистратите – 1:1,54, предлагаме една от общо 4 щ.бр. за длъжност „шофьор-призовкар“ да бъде съкратена в ОП-Хасково и да бъде разкрита една щатна бройка за длъжност „съдебен деловодител“ в  РП-Хасково.

1.2. РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжност „съдебен деловодител“ в Районна прокуратура – Хасково.
МОТИВИ: Съгласно утвърденото длъжностно разписание в РП-Хасково има 12 щ.бр. за прокурори и 12 – за съдебни служители, и съотношението брой служители към брой магистрати е 1:1, по-ниско от средното за страната 1:1,29. Данните за среднодневната натовареност на прокурорите сочат по-високи показатели спрямо средните за страната. Деловодната дейност е изключително затруднена, поради големия документооборот на дела и преписки и недостатъчния брой служители в специализираната администрация. Липсва възможност за оптимизиране на съдебната администрация.

1.3. СЪКРАЩАВА, на основание чл. 30, ал. 5, т. 8 от ЗСВ, 1 /една/ заета щ.бр. за длъжност „шофьор-призовкар“ в Окръжна прокуратура – Благоевград.
МОТИВИ: Към настоящия момент, съгласно заповед на главния прокурор за преразпределение на служебните МПС и определяне на автомобили с отпаднала необходимост, предоставените за ползване автомобили на ОП-Благоевград са 3, а утвърденият щат за длъжност „шофьор-призовкар“ е 4 щ.бр. 

1.4. РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжност „шофьор-призовкар“ в Окръжна прокуратура – Велико Търново.
МОТИВИ: Към настоящия момент, съгласно заповед на главния прокурор за преразпределение на служебните МПС, предоставените за ползване автомобили на ОП-Велико Търново са 3, при утвърдени 2 щ.бр. за длъжност „шофьор-призовкар“. 

1.5. СЪКРАЩАВА, на основание чл. 30, ал. 5, т. 8 от ЗСВ, 1 /една/ заета щ.бр. за длъжност „шофьор-призовкар“ в Окръжна прокуратура – Добрич.
МОТИВИ: Към настоящия момент, съгласно заповед на главния прокурор за преразпределение на служебните МПС и определяне на автомобили с отпаднала необходимост, предоставените за ползване автомобили на ОП-Добрич са 2 , при утвърдени 3 щ.бр. - 2 щ.бр. „шофьор-призовкар“ и 1 щ.бр. „шофьор-куриер“. 

1.6. РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжност „шофьор-призовкар“ в Окръжна прокуратура – Габрово.
МОТИВИ: Към настоящия момент, съгласно заповед на главния прокурор за преразпределение на служебните МПС предоставените за ползване автомобили на ОП-Габрово са 2, при утвърдена 1 щ.бр. за длъжност „шофьор-призовкар“.

1.7. ДАВА 7-дневен срок на административните ръководители на посочените прокуратури в т. 1.1. до т. 1.6. включително, от получаване на настоящото решение, при възможност да приложат процедурата по чл. 343, ал. 2 от ЗСВ за съдебните служители, чиято бройка е съкратена и разкрита нова в друга прокуратура.
1.8. УКАЗВА на административните ръководители на посочените прокуратури в т. 1.1. до т. 1.6. включително, при липса на възможност за приложението на чл. 343, ал. 2 от ЗСВ да предприемат действия по прекратяване на трудовите правоотношения със съдебните служители, на основание чл. 328, ал. 1, т. 2, предл. 2-ро от КТ, поради съкращаване на щата, при стриктно спазване на разпоредбите на чл. 329 от КТ и закрилата при уволнение по чл. 333 от КТ.

1.9. СЪКРАЩАВА, на основание чл. 30, ал. 5, т. 8 от ЗСВ, както следва:
- 1 /една/ свободна щ.бр. за длъжност „шофьор-призовкар“ в Апелативна прокуратура – София, 
- 1 /една/ заета щ.бр. за длъжност „шофьор-призовкар“ в Окръжна прокуратура – Плевен, 
- 1 /една/ заета щ.бр. за длъжност „шофьор-призовкар“ в Окръжна прокуратура – Кюстендил,  
- 1 /една/ заета щ.бр. за длъжност „шофьор-призовкар“ в Окръжна прокуратура – София.
МОТИВИ: Към настоящия момент, съгласно заповед на главния прокурор за преразпределение на служебните МПС и определяне на автомобили с отпаднала необходимост, предоставените за ползване автомобили на:
•	АП-София – 2 бр. МПС, при утвърдени 3 щ.бр. за длъжност „шофьор-призовкар“, едната от които е свободна
•	ОП-Плевен – 3 бр. МПС, при утвърдени 4 /заети/ щ.бр. за длъжност „шофьор-призовкар“
•	ОП-Кюстендил – 3 бр. МПС, при утвърдени 4 /заети/ щ.бр. за длъжност „шофьор-призовкар“
•	ОП-София – 5 бр. МПС, при утвърдени 6 /заети/ щ.бр. за длъжност „шофьор-призовкар“

1.10. РАЗКРИВА, на основание чл. 30, ал. 5, т. 8 от ЗСВ, 4 /четири/ щ.бр. за длъжност „шофьор-куриер/призовкар“ в Администрацията на главния прокурор, сектор „Техническо обслужване“.
МОТИВИ: Разкритите щатни бройки в Администрацията на главния прокурор, сектор „Техническо обслужване“ да се ползват в случаи на необходимост от други прокуратури.

1.11. УКАЗВА на административните ръководители на Апелативна прокуратура – София, Окръжна прокуратура – Плевен, Окръжна прокуратура – Кюстендил и Окръжна прокуратура – София, посочени в т. 1.9. да предприемат действия по прекратяване на трудовите правоотношения със съдебните служители, чиято бройка е съкратена и разкрита нова в друга прокуратура, на основание чл. 328, ал. 1, т. 2, предл. 2-ро от КТ, поради съкращаване на щата, при стриктно спазване на разпоредбите на чл. 329 от КТ и закрилата при уволнение по чл. 333 от КТ.
1.12. УКАЗВА на административните ръководители на Апелативна прокуратура – София, Окръжна прокуратура – Плевен, Окръжна прокуратура – Кюстендил и Окръжна прокуратура – София, след прекратяване на трудовите правоотношения със съдебните служители, в изпълнение на решението на Прокурорската колегия, своевременно да уведомят отдел „Човешки ресурси“ при Администрацията на главния прокурор за извършване на съответните актуализации в щатното разписание.

След получаване на всички съгласувателни становища от  административните ръководители, посочени по-горе, внася решението в заседание на Прокурорската колегия.

2. ОТНОСНО: Предложение за трансформиране на 1 /една/ щ.бр. за длъжност „административен секретар“ в 1 /една/ щ.бр. за длъжност „съдебен администратор“ в Районна прокуратура – Ямбол. /вх. № ВСС-7651/21.06.2019 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. НЕ ДАВА СЪГЛАСИЕ за трансформиране на 1 /една/ щ.бр. за длъжност „административен секретар“ в 1 /една/ щ.бр. за длъжност „съдебен администратор“ в Районна прокуратура – Ямбол. 
МОТИВИ: Съгласно длъжностното разписание, в сила от 01.01.2019 г. в РП-Ямбол са утвърдени 13 щ.бр. за магистрати и 20,5 щ.бр. за съдебни служители, което прави съотношение 1:1,57, по-високо от средното за страната 1:29. 
С измененията в ПАПРБ, вследствие преструктурирането в ПРБ, дейностите по направление „Финансово-стопанска дейност“ се осъществяват от окръжните прокуратури, а административния секретар в РП-Ямбол осъществява само контрол на финансово-счетоводната дейност, дейността по управление на човешките ресурси и техническите длъжности, което не налага необходимост от трансформация на длъжността „административен секретар“ в длъжност „съдебен администратор“.
2.2. Изпраща решението на главния прокурор, с копие до административния ръководител на РП-Ямбол.

	Т. Р А З Н И:

3. ОТНОСНО:  Предложение за сключване на граждански договор с физическо лице за измиване на прозорци, дограма и щори в работните помещения и общите части в сградите, ползвани от ВСС. /вх. № ВСС-7782/25.06.2019 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	3.1. ДАВА ПОЛОЖИТЕЛНО СТАНОВИЩЕ за сключване на граждански договор с физическо лице за срок от три месеца за измиване на прозорци, дограма и щори в работните помещения и общите части в сградите, ползвани от ВСС.
	3.2. ИЗПРАЩА решението на Комисия „Бюджет и финанси“ за становище.

ПРЕДСЕДАТЕЛ 
НА КОМИСИЯТА:      /п/
			   ГЕРГАНА МУТАФОВА